**Κάτι γίνεται στο μέλλον…**

Όταν θέλουμε να μιλήσουμε ή να γράψουμε για γεγονότα που δεν έχουν συμβεί, αλλά θέλουμε να δείξουμε ότι θα συμβούν αργότερα, τότε χρησιμοποιούμε ρήματα σε χρόνο μέλλοντα. Υπάρχουν τριών ειδών μέλλοντες, που ο καθένας εκφράζει κάτι διαφορετικά.

1. Ο εξακολουθητικός μέλλοντας φανερώνει ότι κάτι θα γίνεται στο μέλλον συνέχεια ή με επαναλήψεις.
	* Π.χ. Αύριο όλη μέρα **θα είμαι** στο σπίτι.
	* Κάθε Σάββατο **θα παίζω** ποδόσφαιρο.
2. Ο συνοπτικός μέλλοντας φανερώνει ότι κάτι θα γίνει και θα ολοκληρωθεί στο μέλλον σε μια στιγμή.
	* Π.χ. Αύριο **θα ξυπνήσω** νωρίς.
	* Την Κυριακή **θα πάω** στο πάρτι.
3. Ο συντελεσμένος μέλλοντας φανερώνει ότι κάτι θα έχει ολοκληρωθεί στο μέλλον πριν γίνει κάτι άλλο.
	* Π.χ. **θα έχω μαγειρέψει** ώσπου να έρθεις.
	* **Θα έχουμε φτάσει** ως το βράδυ.